# ReAct+ - Trawsgrifiad fideo Sut all ReAct+ helpu pobl sydd wedi colli eu swydd

Fersiwn sain ddisgrifio

**SD:** Mae Gareth Richards, cynghorydd gyrfa Cymru’n Gweithio, yn eistedd yn gwisgo crys polo glas Cymru’n Gweithio.

**Gareth:** Gareth Richards ydw i a dwi’n gweithio i Cymru’n Gweithio drwy Gyrfa Cymru fel Cynghorydd gweithio. A fi yma i esbonio i chi sut mae ReAct+ yn gallu helpu chi.

**SD:** [Capsiwn: Dyma Gareth sy’n esbonio sut gall Cymru’n Gweithio a ReAct+ helpu pobl di-waith, gan gynnwys pobl sydd wedi’u diswyddo neu wedi derbyn hysbysiad dileu swydd.]

**SD:** Mae Gareth yn chwethin ac yn gwisgo’i sbectol.

**SD:** [Capsiwn: Beth yw dy gyngor i bobl sy’n chwilio am waith ar ôl cael eu diswyddo?]

**Gareth:** Mae ReAct+ yn gallu helpu pobl sydd ar fîn colli swydd nhw, neu sydd newydd golli fe, a beth ni’n gallu gwneud wedyn yw, trwy gael cyfweliad gyda nhw, edrych ar beth yw’r cymwysterau sydd gyda nhw yn barod a beth yw’r cymwysterau ma’ nhw eisiau i ffeindio swydd newydd. I edrych ar yrfaoedd, a pha rai sydd orau iddyn nhw a sut maen nhw’n gallu dechrau ar y siwrnai mewn i yrfa.

**SD:** [Capsiwn: Pa gymorth a chyllid gall Cymru’n Gweithio gynnig?]

**Gareth:** Ma’ ReAct+ yn gallu helpu pobl drwy cyngor ymarferol, grantiau ariannol, mentora a hyfforddiant. Maen nhw gyda rhywun sy’n helpu nhw drwy’r holl broses o’r dechrau i’r diwedd. Ni’n gallu defnyddio grantiau ariannol drwy ReAct+ i helpu nhw gael y cymwysterau sydd wedyn yn mynd i adael iddyn nhw fynd am swyddi. Mae hefyd yn gallu helpu nhw i uwchsgilio.

**SD:** [Capsiwn: Pa gymorth a chyngor ymarferol y gall Cymru’n Gweithio eu cynnig i helpu pobl i fynd yn ôl i waith?]

**Gareth:** Manteision ReAct+ yw mae’n helpu pobl i ddatblygu, drwy hyfforddiant, y siawns o gael swyddi gwell neu swyddi eraill, swyddi ble mae fwy o alwad am y swydd hynny. Mae angen edrych wedyn sut i greu fel map i fynd o un lle i’r llall.

**SD:** [Capsiwn: Os wyt ti’n wynebu diweithdra, gall ReAct+ gynnig pecyn cymorth am ddim wedi’i deilwra er mwyn i ti fynd nôl mewn i waith.]

**SD:** ReAct+ Cymorth cyflogaeth, mor unigryw â ti. Chwilia ReAct+ Cymru’n Gweithio neu ffonio 0800 028 4844

**SD:** Logo Llywodraeth Cymru. Logo Gyrfa Cymru. Logo Cymru’n Gweithio. Logo Cronfa Gymdeithasol Ewrop